اختبار التصادم للعربيات

اختبار التصادم واحد أشكال الاختبارات المدمرة اللى بتتعمل عشان ضمان معايير تصميم آمنة فى صلاحية الأعطال وتوافق الأعطال لمختلف أنماط النقل (شوف  أمان العربيات) أو الأنظمة والمكونات اللى ليها صله

 *اختبار التصادم القدامى 
التصادم القدام اكتر أنواع الحوادث المميتة وبتنقسم الاختبارات لنوعين، الأولاني
 اختبار التداخل المعتدل، 
وفيه تتحرك العرببة بسرعة 60 كم/س باتجاه حاجز من الألومنيوم بحافة ليها بروز وارتفاعه 60 سنتيمتر، والقوة الناتجة عن الصدام تماثل تلك اللى بتحصل عن صدام عربيتين كل واحدة منهم بتمشى بسرعة 60 كم/س.. المطمئن أنه حين ابتدا ذلك الاختبار فى نص تسعينيات القرن العشرين كان أغلب العربيات ياخد تصنيف ضعيف أو هامشى فيه، أما النهاردة فكلها بالتقريب تحصل على تصنيف جيد.
 *اختبار التداخل الصغير 
وفيه تتم محاكاة صدام الزاوية القدامية للعربية بجسم صغير زى شجرة، و هو ما يمثل تحدى لحزام الأمان والوسائد الهوائية، وفيه تندفع العربية بسرعة 60 كم/س باتجاه حاجز طوله 1.5 متر.

 *اختبار الصدام الجانبى 
حوادث الصدام الجانبى سبب فى ربع وفيات حوادث العربيات كل سنه، ويعتبر امتصاص أثر الحوادث دى تحدى كبير لشركات العربيات ؛ لصغر المساحة الجانبية المتاحة لتأمين الركاب بعكس المقدمة والمؤخرة، لكن عشان نغلب ده اتعملت وسادات هوائية فى الجنب وتدعيم جوانب هيكل العربية

اساس الاختبار على اندفاع هيكل عربية زى عربية SUV وزنها 1400 كجم فى اتجاة جانب العربية اللى عايزين نختبرها والاندفاع دة يتم بسرعة 50 كم/س، وياتحط عروستين تمثلان ست وطفل من العمر 12 سنه ؛ و ده  لأن الستات اكتر عرضة من الرجال للإصابة بجروح خطيرة فى الرأس بسبب الصدام الجانبي، كمان الركاب قصار القامة –كالأطفال- تتلامس رؤوسهم فى لنوع دة من الحوادث مع حواف العربية المصطدمة بيهم، ودة بيعرضهم لخطر الموت.
 *اختبار قوة السقف 
حوادث تدحرج العربية بعد ما بتتصدم سبب فى ربع وفيات الحوادث ، عشان تقلل من الموت يقوم نظام التحكم الإلكترونى فى الثبات اللى بقا تجهيز قياسى فى العربيات دلوقتى ،ووقت الانقلاب ستاير الهوا اللى فى الجنب و أحزمة الأمان بتساعد فى تقليل الآثار القاتلة، ومع كدة المفروض أن السقف يكون قويً كفاية عشان يمنع تدمير رؤوس الركاب عند انقلاب العربية..

وفى اختبار قوة السقف تُدفع لوحة معدنية ضد جانب واحد من سقف العربية اللى عايزين نختبرها بسرعة بطيئة ثابتة، والقوة دى بالنسبة لوزن العربية بنسميها "نسبة القوة للوزن"، وقياس النسبة دى قبل تحطم السقف تمام بمقدار 12 سم هو مدى قوة السقف، ودة معناة أنه إذا كانت نسبة القوة لالوزن تساوى 4، فدة معناه أن السقف عايز قوة تعادل 4 أمثال وزن العربية لينسحق تمام.

تصنيف:عربيات